Ettepanek: Nõukogu määrus (EÜ, EURATOM), millega kohandatakse alates 1. juulist 2004 Euroopa ühenduste ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente {SEC(2004) 1445} /* KOM/2004/0761 lõplik */





Brüssel 16.11.2004 KOM(2004) 761 lõplik Ettepanek: NÕUKOGU MÄÄRUS (EÜ, EURATOM), millega kohandatakse alates 1. juulist 2004 Euroopa ühenduste ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente {SEC(2004) 1445} (komisjoni esitatud) SELETUSKIRI 1. PREAMBUL Eurostat on vastavalt personalieeskirjade XI lisa artiklile 1 koostanud aruande, milles käsitletakse elukalliduse arengut Brüsselis, siseriiklike riigiteenistujate töötasude ostujõudu ning ostujõupariteete, millest paranduskoefitsendid tulenevad. Nõukogu otsustab vastavalt XI lisa artiklile 3 iga aasta lõpus komisjoni pakutud töötasude ja pensionide kohaldamise, mis jõustub alates 1. juulist. 2. MUUTUSED SISERIIKLIKE RIIGITEENISTUJATE TÖÖTASUDE OSTUJÕUS (ERINÄITAJA) Eurostat on liikmesriikide antud teabe alusel määratlenud XI lisa artikli 1 lõikes 4 loetletud kaheksa liikmesriigi keskvalitsuse teenistuses olevate siseriiklike riigiteenistujate netotöötasude arengu. Keskmiseks keskvalitsuse teenistuses olevate siseriiklike riigiteenistujate ostujõu muutuseks 2003. aasta juulist kuni 2004. aasta juulini mõõdeti erinäitaja alusel -1,2%. 3. ELUKALLIDUSE ARENG BRÜSSELIS (RAHVUSVAHELINE INDEKS) Eurostat on Belgia pädevate ametivõimude esitatud teabe alusel määratlenud elukalliduse arengu Brüsselis Euroopa Ühenduste ametnike jaoks. Eurostati mõõdetud Brüsseli elukalliduse arengu rahvusvaheline indeks 2003. aasta juunist kuni 2004. aasta juunini on 1,9%. 4. TÖÖTASUDE JA PENSIONIDE KOHANDAMINE BELGIAS JA LUXEMBOURGIS Kohanduse suurus saadakse erinäitaja (-1,2%) ja Brüsseli ühisindeksi (1,9%) korrutamise teel. (101,9% x 98,8%) / 100 –100 = 0,7% Netotöötasude ja pensionide kohandamine Belgias ja Luksemburgis on 0,7%. Vastavalt personalieeskirjade XI lisa artiklile 3 ei kohaldata Belgias ega Luksemburgis paranduskoefitsente. 5. TÖÖTASUDE JA PENSIONIDE KOHANDAMINE VÄLJASPOOL BELGIAT JA LUKSEMBURGI Töötasude ja pensionide kohandamine väljaspool Belgiat ja Luksemburgi tuleneb muutustest Belgias ja Luksemburgis ning paranduskoefitsentide ja vahetuskursi muutustest. Töötasudele, pensionidele ja töötasude osalisele ülekandmisele kohaldatavad paranduskoefitsendid arvestatakse vastavalt asjaomases määruses sätestatule alljärgnevalt: 5.1. Paranduskoefitsendid väljaspool Belgiat ja Luksemburgi asuvate ametnike jaoks Eurostat on kooskõlas siseriiklike statistikaasutustega arvutanud välja ostujõu-pariteedid, mis määravad ostujõupariteedid alates 1. juulist 2004 Euroopa Ühenduste makstud töötasude vahel Brüsselis ja muudes teenistuspaikades. Väljaspool Belgiat ja Luksemburgi teenivatele Euroopa Ühenduste ametnikele kohaldatavad töötasude paranduskoefitsendid määratletakse 1. juulil 2004 Euroopa ühenduste üldeelarve täitmisel kasutatud ostujõupariteetide ja vahetuskursside suhte põhjal. 5.2. Paranduskoefitsendid väljaspool Belgiat ja Luksemburgi asuvatele pensionäridele ning paranduskoefitsendid ülekanneteks Eurostat on kooskõlas siseriiklike statistikaasutustega arvutanud välja ostujõupariteedid, mis määravad alates 1. juulist 2004 pensionide ostujõupariteedid Belgias ja muudes alalistes elukohtades. Väljaspool Belgiat ja Luksemburgi erinevates maades elavate isikute pensionide paranduskoefitsendid arvutatakse kõnealuste ostujõupariteetide ja 1. juulil 2004. kehtivate vahetuskursside põhjal. Vastavalt personalieeskirjade VII lisa artiklile 17 on kõnealused koefitsendid otseselt kohaldatavad ametnike ja muude teenistujate ülekannetele alates 1. jaanuarist 2005. Vastavalt personalieeskirjade XIII lisa artikli 20 sätetele kohaldatakse paranduskoefitsente ainult sellele osale pensionidest, mis vastab enne 1. maid 2004 saadud pensioniõigustele. Vastavalt artikli 20 lõike 2 sätetele arvestatakse penisonidele kohaldatavad paranduskoefitsendid korrutades ametnike puhul kehtivad koefitsendid 80%-ga ja pensionide koefitsendid 20%-ga. Alates 1. maist 2005 korrutatakse ametnikele kohaldatavad koefitsendid 60%-ga ja pensionide koefitsendid 40%-ga. 5.3. Paranduskoefitsentide jõustumise kuupäev Kõnealused paranduskoefitsendid kehtivad alates 1. juulist 2004 igal pool, välja arvatud märgatava elukalliduse tõusuga kohtades. Kui elukalliduse tõus on üle 6,3%, kehtivad paranduskoefitsendid alates 16. maist, 12,6% elukalliduse tõusu puhul aga 1. maist. Elukalliduse arengut väljaspool Belgiat ja Luksemburgi mõõdetakse implitsiitsete indeksite abil. Need indeksid saadakse korrutades Brüsseli ühisindeksi ostujõupariteedi muutusega. Alljärgnevalt nimetatud paikades jõustub kohaldamiskuupäev varem: Paranduskoefitsendid ametnike puhul: mitte üheski paigas. Paranduskoefitsendid pensionäride puhul: mitte üheski paigas. 6. MUUD NETOTÖÖTASU MÕJUTAVAD TEGURID Nõukogu otsustas 22. märtsi 2004. aasta otsusega, millega uuendati töötasude kohandamise meetod (personalieeskirjade XI lisa), ka: kehtestada alates 1. jaanuarist 2005 töötasudelt kinnipeetava erimaks, mille määr suureneb 2,50%-lt 2,93%-le; sisse seada uus kohandamismeetod pensioniskeemi osamaksete määra osas. Selle tulemusena suureneb määr alates 1. juulist 2004 9,25%-lt 9,75%-le. Ettepanek: NÕUKOGU MÄÄRUS (EÜ, EURATOM), millega kohandatakse alates 1. juulist 2004 Euroopa ühenduste ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse Euroopa ühenduste ametnike personalieeskirju ja ühenduste muude teenistujate teenistustingimusi, mis on sätestatud määruses (EMÜ, Euratom, ESTÜ) nr 259/68,[1] eriti selle artikleid 63, 64, 65, 82 ning VII, XI ja XIII lisa, samuti artikli 20 esimest lõiku, artiklit 64 ja artiklit 92 muude teenistujate teenistustingimuste kohta, võttes arvesse komisjoni ettepanekut, ning arvestades järgmist: (1) Selleks, et tagada Euroopa Ühenduste ametnike ostuvõime kasv paralleelselt siseriiklike riigiteenistujate omaga liikmesriikides, tuleks Euroopa Ühenduste ametnike ja muude teenistujate töötasusid ning pensione kohandada vastavalt 2004. aasta aruandele. ON VASTU VÕTNUD KÄESOLEVA MÄÄRUSE: Artikkel 1 Alates 1. juulist 2004 asendatakse personalieeskirjade artikli 63 teises lõigus kuupäev “1. juuli 2003” kuupäevaga “1. juuli 2004”. Artikkel 2 Alates 1. juulist 2004 personalieeskirjade artiklis 66 sätestatud igakuiste põhipalkade tabel, mille alusel arvestatakse töötasusid ja pensione, asendatakse alljärgneva tabeliga: [pic] Artikkel 3 Alates 16. maist 2002 kohaldatakse allpool loetletud riikides ja kohtades töötavate ametnike ja muude teenistujate töötasude suhtes järgmisi paranduskoefitsiente:- Puudub Alates 16. maist 2004 kohaldatakse allpool loetletud riikides töötavate ametnike ja muude teenistujate töötasude suhtes järgmisi paranduskoefitsiente: - Puudub Artikkel 4 Alates 1. juulist 2004, määratakse ametnike ja muude teenistujate töötasude paranduskoefitsendid vastavalt personalieeskirjade artiklile 64 nagu märgitud alljärgneva tabeli 2. veerus: Alates 1. jaanuarist 2005, määratakse ametnike ja muude teenistujate ülekannete paranduskoefitsendid vastavalt personalieeskirjade artikli 17 lõikele 3, nagu märgitud alljärgneva tabeli 3. veerus: Alates 1. juulist 2004, määratakse pensionide paranduskoefitsendid vastavalt personalieeskirjade XIII lisa artikli 20 lõikele 2, nagu märgitud alljärgneva tabeli 4. veerus: Alates 1. maist 2005, määratakse pensionide paranduskoefitsendid vastavalt personalieeskirjade XIII lisa artikli 20 lõikele 2, nagu märgitud alljärgneva tabeli 5. veerus: [pic] Artikkel 5 Alates 1. juulist 2004 on personalieeskirjade artiklis 42a osutatud lapsehoolduspuhkuse toetussumma 804,36 eurot ning üksikvanemale 1072,48 eurot. Artikkel 6 Alates 1. juulist 2004 on personalieeskirjade VII lisa artikli 1 lõikes 1 osutatud majapidamistoetuse põhisumma 150,44 eurot. Alates 1. juulist 2004 on personalieeskirjade VII lisa artikli 2 lõikes 1 osutatud ülalpeetava lapse toetussumma 328,73 eurot. Alates 1. juulist 2004 on personalieeskirjade VII lisa artikli 3 lõikes 1 osutatud õppetoetuse summa 223,05 eurot. Alates 2. juulist 2004 on personalieeskirjade VII lisa artikli 3 lõikes 2 osutatud õppetoetuse summa 80,30 eurot. Alates 1. juulist 2004 on personalieeskirjade artiklis 69 ja selle VII lisa artikli 4 lõike 1 teises lõigus osutatud kodumaalt lahkumise toetuse summa 445,88 eurot. Artikkel 7 Alates 1. jaanuarist 2005 kohaldatakse personalieeskirjade VII lisa artiklis 8 osutatud kilomeetrite eest makstavat toetust alljärgnevalt: 0 eurot iga kilomeetri kohta vahemaa puhul: 0 kuni 200 km 0,3343 eurot iga kilomeetri kohta vahemaa puhul: 201 kuni 1,000 km 0,5572 eurot iga kilomeetri kohta vahemaa puhul: 1,001 kuni 2,000 km 0,3343 eurot iga kilomeetri kohta vahemaa puhul: 2,001 kuni 3,000 km 0,1114 eurot iga kilomeetri kohta vahemaa puhul: 3,001 kuni 4,000 km 0,0536 eurot iga kilomeetri kohta vahemaa puhul: 4,001 kuni 10,000 km 0 eurot iga kilomeetri kohta vahemaa puhul: 10,000 km. Eespool nimetatud kilomeetrite eest makstavale toetusele lisandub kindlasummaline kompensatsioon: - 167,16 eurot juhul, kui kaugus töökoha ja päritolukoha vahel on raudteed mööda 725 km kuni 1450 km, - 334,31 eurot juhul, kui kaugus töökoha ja päritolukoha vahel on raudteed mööda üle 1450 km-i. Artikkel 8 Alates 1. juulist 2004 on personalieeskirjade VII lisa artikli 10 lõikes 1 osutatud päevaraha määratud alljärgnevalt: 34,55 eurot ametniku puhul, kellel on õigus majapidamistoetusele, 27,86 eurot ametniku puhul, kellel ei ole õigust majapidamistoetusele, Artikkel 9 Alates 1. juulist 2004 on muude teenistujate teenistustingimuste artikli 24 lõikes 3 osutatud sisseseadmistoetuse alampiir: 983,69 eurot ametniku puhul, kellel on õigus majapidamistoetusele, 584,90 eurot ametniku puhul, kellel ei ole õigust majapidamistoetusele. Artikkel 10 Alates 1. juulist 2004 on muude teenistujate teenistustingimuste artikli 28a lõike 3 teises lõigus osutatud töötustoetuse alammäär 1179,72 eurot, ülemmäär 2359,44 eurot ja standardmäär 1072,48 eurot. Artikkel 11 Alates 1. juulist 2004 asendatakse muude teenistujate teenistustingimuste artiklis 63 sätestatud igakuiste põhipalkade tabel alljärgneva tabeliga: [pic] Artikkel 12 Alates 1. juulist 2004 asendatakse muude teenistujate teenistustingimuste artiklis 93 sätestatud igakuiste põhipalkade tabel alljärgneva tabeliga: [pic] Artikkel 13 Alates 1. juulist 2004 on muude teenistujate teenistustingimuste artiklis 94 osutatud sisseseadmistoetuse alampiir: 739,90 eurot ametniku puhul, kellel on õigus majapidamistoetusele, 438,67 eurot ametniku puhul, kellel ei ole õigust majapidamistoetusele. Artikkel 14 Alates 1. juulist 2004 on muude teenistujate teenistustingimuste artikli 96 lõike 3 teises lõigus osutatud töötustoetuse alammäär 884,79 eurot, ülemmäär 1769,58 eurot ja standardmäär 804,36 eurot. Artikkel 15 Alates 1. juulist 2004 määruse (ESTÜ, EMÜ, Euratom) nr 300/76[2] artikliga 1 ettenähtud hüvitised vahetustega töö eest 337,16; 508,90; 556,42 ja 758,58 eurot. Artikkel 16 Alates 1. juulist 2004 kohaldatakse määruse (EMÜ, Euratom, ESTÜ) nr 260/68[3] artiklis 4 osutatud summade suhtes paranduskoefitsenti 4,867097. Artikkel 17 Alates 1. juulist 2004 asendatakse personalieeskirjade XIII lisa artiklis 8 sätestatud kohaldatavad summad alljärgnevaga: [pic] Artikkel 18 Alates 1. juulist 2004 on personalieeskirjade XIII lisa artiklis 14 osutatud toetussummad ülalpeetava lapse kohta määratud alljärgnevalt: [pic] Artikkel 19 Alates 1. juulist 2004 on personalieeskirjade XIII lisa artiklis 15 osutatud koolitoetussummad määratud alljärgnevalt: [pic] Artikkel 20 Alates 1. juulist 2004 on personalieeskirjade XIII lisa artikli 18 kohaldamise eesmärgil enne 1. maid 2004 jõus olnud personalieeskirjade VII lisa artiklis 4a mainitud kindlasummaline toetus määratud alljärgnevalt: - 116,32 eurot kuus ametniku puhul, kes kuulub palgaastmesse C4 või C5, - 178,34 eurot kuus ametniku puhul, kes kuulub palgaastmesse C1, C2 või C3. Artikkel 21 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja +++++ TABLE +++++ [1] EÜT L 56, 4.3.68, lk 1. Määrust on viimati muudetud määrusega (EÜ, ESTÜ, Euratom) nr.... [2] Nõukogu 9. veebruari 1976. aasta määrus (ESTÜ, EMÜ, Euratom) nr 300/76, millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused (EÜT L 38, 13.2.76, lk 1). Määrust on täiendatud määrusega (Euratom, ESTÜ, EMÜ) nr 1307/87 (EÜT L 124, 13.5.87, lk 6) ning määrust on viimati muudetud määrusega (EÜ, ESTÜ, Euratom) nr … (ELT nr …, 1.1.2004, lk 1). [3] Nõukogu 29. veebruari 1968. aasta määrus (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord (EÜT L 56 4.3.68, lk 8). Määrust on viimati muudetud määrusega (Euratom, ESTÜ, EÜ)) nr …, (EÜT nr …. lk 1).